CELEX: C2005/019/05
Language: fi
Date: 2005-01-22 00:00:00
Title: Yhteisöjen tuomioistuimen tuomio, (kolmas jaosto) 2 päivänä joulukuuta 2004, asiassa C-42/03: Euroopan yhteisöjen komissio vastaan Espanjan kuningaskunta (Jäsenyysvelvoitteiden noudattamatta jättäminen — Kalastus — Kalavarojen säilyttäminen ja hoitaminen — Kalastustoiminnan valvontatoimenpiteet)

22.1.2005   
            
            
               FI
            
            
               Euroopan unionin virallinen lehti
            
            
               C 19/3
            
         
      YHTEISÖJEN TUOMIOISTUIMEN TUOMIO,
   (kolmas jaosto)
   2 päivänä joulukuuta 2004,
   asiassa C-42/03: Euroopan yhteisöjen komissio vastaan Espanjan kuningaskunta (1)
   
   (Jäsenyysvelvoitteiden noudattamatta jättäminen - Kalastus - Kalavarojen säilyttäminen ja hoitaminen - Kalastustoiminnan valvontatoimenpiteet)
   (2005/C 19/05)
   Oikeudenkäyntikieli: espanja
   Asiassa C-42/03, jossa on kyse EY 226 artiklaan perustuvasta jäsenyysvelvoitteiden noudattamatta jättämistä koskevasta kanteesta, joka on nostettu 4.2.2003, Euroopan yhteisöjen komissio (asiamiehinään T. van Rijn ja S. Pardo Quintillán) vastaan Espanjan kuningaskunta (asiamiehenään: N. Díaz Abad), yhteisöjen tuomioistuin (kolmas jaosto), toimien kokoonpanossa: jaoston puheenjohtaja A. Rosas sekä tuomarit J.–P. Puissochet (esittelevä tuomari), S. von Bahr, J. Malenovský ja U. Lõhmus, julkisasiamies: C. Stix-Hackl, kirjaaja: R. Grass, on antanut 2.12.2004 tuomion, jonka tuomiolauselma on seuraava:
   
               1)
            
            
               Espanjan kuningaskunta ei ole noudattanut kalavarojen säilyttämis- ja hoitojärjestelmän käyttöönotosta 25 päivänä tammikuuta 1983 annetun neuvoston asetuksen (ETY) N:o 170/83 5 artiklan 2 kohdan, yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvostona asetuksen (ETY) N:o 3760/92 9 artiklan 2 kohdan, tietyistä kalastustoiminnan valvontatoimenpiteistä 23 päivänä heinäkuuta 1987 annetun neuvoston asetuksen (ETY) N:o 2241/87 1 artiklan ja 11 artiklan 1 ja 2 kohdan eikä yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 2 artiklan, 21 artiklan 1 ja 2 kohdan ja 31 artiklan mukaisia velvoitteitaan, koska Espanjan kuningaskunta on kunkin ajanjaksoon 1990-1997 sisältyneen kalastuskauden osalta
               
                           —
                        
                        
                           jättänyt vahvistamatta asianmukaiset yksityiskohtaiset säännöt sille myönnettyjen kiintiöiden käyttämisestä ja jättänyt suorittamatta tarkastuksia ja muita valvontatoimenpiteitä, jotka sovellettavissa yhteisön asetuksissa edellytetään suoritettaviksi,
                        
                     
                           —
                        
                        
                           jättänyt kieltämättä väliaikaisesti kalastuksen kiintiöiden tultua loppuun käytetyiksi,
                        
                     
                           —
                        
                        
                           laiminlyönyt ryhtyä sellaisiin rikosoikeudellisiin tai hallinnollisiin toimiin, joihin sen olisi pitänyt ryhtyä kyseisiä asetuksia rikkoneiden alusten kapteeneja tai ketä tahansa muuta tällaisesta lainsäädännön rikkomisesta vastuussa olevaa henkilöä vastaan.
                        
                     
         
               2)
            
            
               Espanjan kuningaskunta velvoitetaan korvaamaan oikeudenkäyntikulut.
            
         
      (1)  EYVL C 101, 26.4.2002.